b'\n_START_ARTICLE_\nHunt-luokka (miinanraivaaja, 1916)\n_START_SECTION_\nRakenne\n_START_PARAGRAPH_\nAluksiin asennettiin kaksipotkuria, mink\xc3\xa4 ansiosta niiden ohjattavuus parani. Voimanl\xc3\xa4hteen\xc3\xa4 oli ahdetut h\xc3\xb6yrykattilat, joissa poltettiin hienonnettua hiilt\xc3\xa4. T\xc3\xa4m\xc3\xa4n seurauksena syntyi niin runsaasti savua, ett\xc3\xa4 alustyypin lempinimen\xc3\xa4 oli Smokey Joes. Ongelmia syntyi my\xc3\xb6s hiilen laadusta eli aluksilla piti k\xc3\xa4ytt\xc3\xa4\xc3\xa4 mahdollisimman kovaa hiilt\xc3\xa4 tai muuten kulutus kasvoi._NEWLINE_Alusten syv\xc3\xa4ys oli pieni. Niiden aseistuksena olivat 4 tuuman pikatykki eteen ja 12 naulan pikatykki taakse. N\xc3\xa4iden lis\xc3\xa4ksi aluksiin asennettiin kaksi .303" konekiv\xc3\xa4\xc3\xa4ri\xc3\xa4._NEWLINE_Miinanraivaus kaluston muodosti Oropesa lautta, joka katkaisi miinojen ankkurikaapelit.\n_START_SECTION_\nPalvelus\n_START_PARAGRAPH_\nKuusi luokan aluksista muutettiin tutkimusaluksiksi. Aberdare-luokan aluksista oli saatu aselepoon menness\xc3\xa4 palvelukseen ainoastaan 32 ja p\xc3\xa4\xc3\xa4osa aluksista valmistuikin siten vasta sotatoimien p\xc3\xa4\xc3\xa4tytty\xc3\xa4. Lopulta 35 aluksen tilaus peruutettiin._NEWLINE_Sotien v\xc3\xa4lill\xc3\xa4 kahdeksan alusta myytiin siviilik\xc3\xa4ytt\xc3\xb6\xc3\xb6n, HMS Havant Siamille, yhdest\xc3\xa4 tehtiin alkeiskoululaiva ja 52 romutettiin. P\xc3\xa4\xc3\xa4osa j\xc3\xa4ljelle j\xc3\xa4\xc3\xa4neist\xc3\xa4 sijoitettiin reserviin kansainliiton tukikohtiin, joista Maltalle ja Singaporeen sijoitettiin runsaasti aluksia. Toisen maailmansodan alkaessa luokan aluksista oli k\xc3\xa4ytett\xc3\xa4viss\xc3\xa4 27 ja kaksi oli pakko-otettavissa siviilist\xc3\xa4._NEWLINE_Sodan aikana tuhoutui viisi alusta ja yksi ajettiin rantaan Sudan lahdella, josta Saksan laivasto pelasti sen sek\xc3\xa4 otti omaan k\xc3\xa4ytt\xc3\xb6\xc3\xb6ns\xc3\xa4 nimell\xc3\xa4 12.V4 (my\xc3\xb6hemmin Uj2109).'